Document ID: /fineweb-2-swissfilter-quality_10-filterrobots/filtered/01610.jsonl.gz/16

Beskrivelse af idéen:
Marmorering er en gammel teknik, som især er kendt fra Venedig, hvor man gennem århundreder har lavet smukke omslag til bl.a. bøger og blokke efter de gamle traditioner. Med denne teknik, kan eleverne eksperimentere med marmorering på en sjov og helt ufarlig måde. Og så kommer billedkunstlokalet oven i købet til at dufte af far :-)
Idéen kan fint bruges i forløb om farvelære fordi man her kan eksperimenter med farvernes blanding
Sådan kan du gøre:
- Tryk et 3-4 cm. tykt lag barberskum ud på et stykke plastik, pap eller kraftigt papir. Du kan også bruge en braddepande eller en balje med lav kant. Barberskumsarealet skal svare til størrelsen på dit papir.
- Glat barberskummet med en lineal eller spartel.
- Dryp flydende akvarel i barberskummet og lav mønstre med et grillspyd. Det er flot at bruge flere farver.
- Læg et stykke akvarelpapir ned i det nu farvede barberskum og tryk det forsigtigt ned, så hele papirfladen kommer i kontakt med det farvede barberskum.
- Løft forsigtigt papiret af og læg det på et stykke avis.
- Skab barberskummet af med en lineal og læg papiret til tørre. Det kan nu bruges som bund i fx halloweenbilleder.
God fornøjelse!